smcproject/ml-wiki-sentences huggingface dataset:
ദ യൂണിവേഴ്സിറ്റി ഓഫ് മിനസോട്ട , ട്വിൻ സിറ്റീസ് (യൂണിവേഴ്സിറ്റി ഓഫ് മിനസോട്ട, മിന്നെസോട്ട, ദ യു ഓഫ് എം, യുഎംഎൻ അല്ലെങ്കിൽ ദ ‘യു’ എന്നിങ്ങനെയും പലപ്പോഴും പരാമർശിക്കപ്പെടുന്നു) മിനസോട്ടയിലെ സെന്റ് പോളിൽ സ്ഥിതിചെയ്യുന്ന ഒരു പൊതുഗവേഷണ സർവ്വകലാശാലയാണ്.
ഏകദേശം 3 മൈൽ (4.8 കിലോമീറ്റർ) അകലത്തിലായി സ്ഥിതിചെയ്യുന്ന  മിനപ്പോളിസ്, സെന്റ് പോൾ എന്നീ രണ്ടു കാമ്പസുകളിൽ സെന്റ് പോൾ കാമ്പസ് യഥാർത്ഥത്തിൽ അയൽപ്രദേശമായ ഫാൽക്കൺ ഹൈറ്റ്സിലാണ് സ്ഥിതിചെയ്യുന്നത്.
മിനസോണ സർവകലാശാലാ വ്യൂഹത്തിനുള്ളിലെ ഏറ്റവും പഴക്കം ചെന്നതും വലിപ്പമേറിയതുമായ ഈ ക്യാമ്പസ് 2018-2019 ൽ ഏകദേശം 50,943 വിദ്യാർത്ഥികളെ ഉൾക്കൊള്ളുന്ന അമേരിക്കയിലെ ആറാമത്തെ പ്രധാന കാമ്പസാണ്.
യൂണിവേഴ്സിറ്റി ഓഫ് മിനസോട്ട വ്യൂഹത്തിലെ മുൻനിര സ്ഥാപനമായ ഇത് 19 കോളേജുകളിലേക്കും സ്കൂളുകളിലേക്കും അതുപോലെതന്നെ ക്രൂക്സ്റ്റൺ, ഡുലത്, മോറിസ്, റോച്ചസ്റ്റർ എന്നിവയിലെ സഹോദരി ക്യാമ്പസുകളെയും ബന്ധിപ്പിച്ചു പ്രവർത്തിക്കുന്നു.
ഐവി ലീഗുമായി താരതമ്യപ്പെടുത്താവുന്നതും ഒരു മികച്ച കലാലയ അനുഭവം പ്രദാനം ചെയ്യുന്നതുമായ അമേരിക്കൻ ഐക്യനാടുകളിലെ ഏറ്റവു മികച്ച പൊതു സർവ്വകലാശാലകളെ പ്രതിനിധീകരിക്കുന്ന പബ്ലിക് ഐവി യുണിവേഴ്സിറ്റികളിലൊന്നാണ് മിനെസോട്ട സർവ്വകലാശാല.
അവലംബം ↑ ↑ As of June 30, 2017.
↑ For Minnesota State Fiscal Year 2017 ↑ ↑ 1 2 3 4 Campus and Unit Enrollment by Academic Level for Fall 2017 Archived July 21, 2016, at the Wayback Machine .
University of Minnesota Office of Institutional Research ↑
ബാലുശ്ശേരി ഇംഗ്ലീഷ് വിലാസം https://ml.wikipedia.org/wiki/Balussery Balussery Vaikundam Vishnu Temple
കോഴിക്കോട് ജില്ലയിൽ കോഴിക്കോട് പട്ടണത്തിൽ നിന്നും 25 കിലോമീറ്റർ വടക്കുകിഴക്കായി കിടക്കുന്ന ഒരു കൊച്ചു പട്ടണമാണ് ബാലുശ്ശേരി .
രാമായണത്തിലെ “ ബാലി ” തപസ്സു ചെയ്ത സ്ഥലമായതിനാൽ “ബാലുശ്ശേരി” എന്ന പേരു ലഭിച്ചെന്ന് ചരിത്രകാരന്മാർ അഭിപ്രായപ്പെടുന്നു .
കേരളത്തിലെ വേട്ടേയ്ക്കൊരുമകൻ ക്ഷേത്രങ്ങളിൽ മൂലസ്ഥാനമായി നില നിൽക്കുന്ന “ ബാലുശ്ശേരി കോട്ട വേട്ടേയ്ക്കൊരുമകൻ ക്ഷേത്രം ” പ്രധാന പാതയിൽ നിന്നും രണ്ടു കിലോമീറ്റർ മാറി സ്ഥിതി ചെയ്യുന്നു.
കൊയിലാണ്ടി - താമരശ്ശേരി - എടവണ്ണ സംസ്ഥാനപാതയിൽ കൊയിലാണ്ടിക്കും താമരശ്ശേരിക്കും മദ്ധ്യത്തിലുള്ള പ്രധാന പട്ടണമാണ് ബാലുശ്ശേരി.
ബസ്സ് മാർഗ്ഗം വരുന്നവർക്ക് കോഴിക്കോടു നിന്നും ധാരാളം സ്വകാര്യ ബസ്സുകൾ ബാലുശ്ശേരിലേക്ക് ലഭ്യമാണ്.
ഇപ്പോഴത്തെ നിരക്ക്‌ പ്രകാരം കോഴിക്കോട്ടു നിന്നും മുപ്പത്തി മൂന്ന് രൂപ്‌ ടിക്കറ്റിൽ ബാലുശ്ശേരിയിൽ എത്താം.
ട്രാൻസ്പോർട്ട്‌ ബസ്സുകൾ വളരെ വിരളമാണ്‌.
ഇതു കൂടാതെ ബാലുശ്ശേരി വഴി കടന്നു പോകുന്ന ബസ്സുകളിലും (താമരശ്ശേരി, കൂട്ടാലിട, കൂരാച്ചുണ്ട്‌ , കല്ലാനോട്‌ എന്നിവിടങ്ങളിലേക്ക്‌ പോകുന്ന) കയറിയാൽ ബാലുശ്ശേരിയിൽ ഇറങ്ങാം
ട്രയിൻ മാർഗ്ഗം വരുന്നവർക്കു, കൊയിലാണ്ടിയിലോ, കോഴിക്കോടോ ഇറങ്ങി ബാലുശ്ശേരിയിൽ എത്താം.
അതിനാൽ കോഴിക്കോട്‌ സ്റ്റേഷനിൽ ഇറങ്ങി ഓട്ടോറിക്ഷയിൽ മൊഫ്യുസിൽ ബസ്‌ സ്റ്റാൻഡിൽ നിന്നും ബാലുശ്ശേരിയിൽ വരാം.
== ബാലുശ്ശേരിയിലെ സർക്കാർ സ്ഥാപനങ്ങൾ സ്പെഷ്യൽ ഗ്രേഡ് പഞ്ചായത്ത് ഓഫീസ്, ഹൈസ്കൂൾ റോഡ് ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ ബാലുശ്ശേരി ഗവൺമെന്റ് ഗേൾസ് ഹയർ സെക്കൻഡറി സ്കൂൾ ബാലുശ്ശേരി ഗവൺമെന്റ് ഹയർ സെക്കണ്ടറി സ്കൂൾ കോക്കല്ലൂർ കൃഷി ഭവൻ ബാലുശ്ശേരി ( പറമ്പിൻ മുകൾ ) മൃഗാശുപത്രി ബാലുശ്ശേരി ( വട്ടോളി ബസാർ ) ആയുർവേദ ആശുപത്രി (പനായി) വില്ലേജ് ഓഫീസ് ബാലുശ്ശേരി ( പറമ്പിൻ മുകൾ ) താലൂക്ക് ആശുപത്രി ബാലുശ്ശേരി പോസ്റ്റോഫീസ് ബാലുശ്ശേരി സബ് റജിസ്റ്റർ ഓഫീസ്.
ട്രെഷറി ബാലുശ്ശേരി പൊലീസ് സ്റ്റേഷൻ ആദർശ സംസ്കൃത വിദ്യാപീഠം #ബ്ലോക്ക്‌ ഓഫീസ് ബാലുശ്ശേരി #എംപ്ലോയിമെന്റ് ഓഫീസ് ബാലുശ്ശേരി #ശിശു വികസന ഓഫീസ് ബാലുശ്ശേരി (പറമ്പിൻമുകൾ )          #ഹോമിയോ ആശുപത്രി ബാലുശ്ശേരി ( പറമ്പിൻ മുകൾ ) #പ്രാഥമിരോഗ്യ കേന്ദ്രം ബാലുശ്ശേരി, എരമംഗലം.
balusseri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
[[വർഗ്ഗം: കോഴിക്കോട് ജില്ലയിലെ ഗ്രാമങ്ങൾ ]
ബാലൂർ ഇംഗ്ലീഷ് വിലാസം https://ml.wikipedia.org/wiki/Balaur
തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസറാണ്‌ ബാലൂർ .
ഇവയുടെ ഫോസ്സിൽ കണ്ടു കിട്ടിയിട്ടുള്ളത് റൊമാനിയയിൽ നിന്നും ആണ്.
ഡ്രോമയിയോസോറിഡ് എന്ന കുടുംബത്തിൽ ആണ് ഇവ പെടുക .
അന്ത്യ ക്രിറ്റേഷ്യസ് കാലത്ത് ഏകദേശം എഴുപതു ദശ ലക്ഷം വർഷങ്ങൾക്കു മുൻപ് ആണ് ഇവ ജീവിച്ചിരുന്നത്.
പൂർണ്ണവളർച്ചയെത്തിയ ബാലൂറിന്‌ ൧.
൮ -൨.
൧  മീറ്റർ (൫.൯-൬.൯  അടി) നീളം ഉണ്ടായിരിക്കും.
ഇരുകാല്പ്പാദങ്ങളിലും ഓരോ ജോഡി മൂർച്ചയേറിയ നഖങ്ങൾ  ഇവയ്ക്കുണ്ടായിരുന്നു.
ഇത് ഈ കുടുംബത്തിൽ ഇവയ്ക്ക് മാത്രമുള്ള സവിശേഷത ആണ് .
വെലൊസിറാപ്റ്ററിന്റെ കുടുംബത്തിൽപ്പെട്ട ഇവയ്ക്ക് പക്ഷെ അവയെ അപേക്ഷിച്ച് കൂടുതൽ പേശികൾ ഉള്ളതിനാൽ കായിക ശേഷി കൂടുതൽ ആയിരിക്കണം എന്ന്  ഇവയുടെ ഫോസ്സിൽ പഠനത്തിൽ നിന്നും മനസ്സിലാകുന്നു, തങ്ങളുടെ ഇരട്ടി ഭാരമുള്ള ദിനോസറുകളെപ്പോലും വേട്ടയാടാൻ ഇത് ഇവയെ സഹായിച്ചിരിക്കണം, എന്നാൽ ഇത് ഇവയ്ക്കു വെലൊസിറാപ്റ്ററിനെ പോലെ വേഗത്തിൽ സഞ്ചരിക്കാൻ ഉള്ള ശേഷി നഷ്ടപ്പെടുത്തിയിരിക്കണം.
ബാലേ ബാലേന്ദു ഇംഗ്ലീഷ് വിലാസം https://ml.wikipedia.org/wiki/Baale_baalEndu ത്യാഗരാജസ്വാമികൾ
ത്യാഗരാജസ്വാമികൾ തെലുഗുഭാഷയിൽ രചിച്ചിരിക്കുന്ന  ഒരു കൃതിയാണ് ബാലേ ബാലേന്ദു .
ഈ കൃതി രീതിഗൗളരാഗത്തിൽ ആദിതാളത്തിലാണ് ചിട്ടപ്പെടുത്തിയിരിക്കുന്നത്.
ബാലേ!
ബാലേന്ദുഭൂഷണി!
ഭവരോഗശമനി (ബാലേ) അനുപല്ലവി
ഫാല ലോചനി!
ശ്രീ ധർമ സംവർധനി !
സകലലോകജനനി (ബാലേ) ചരണം 1
ശീലേ !
നനു രക്ഷിമ്പനു ജാഗേലേ !
പരമപാവനി !
സുഗുണജാലെ !
നതജന പരിപാലന ലോലേ!
കനക മയ സചേലേ!
കാലവൈരികിപ്രിയമൈന യില്ലാലവൈ യിന്ദു വെലിസിനംദുകു ശ്രീ ലളിതേ!
നീ തനയുഡനി നനു കുശാലുഗാ പിലുവ്വലേനമ്മ (ബാലേ) ചരണം 2
സാരേ!
സകല നിഗമ വന സഞ്ചരേ!
ചപല കോടിനിഭ ശരീരേ !
ദേവതാങഗനാ പരിവാരേ!
പാമരജന ദൂരേ !
കീരവാണി ശ്രീ പഞ്ചനദപുര വിഹാരിവൈ വെലസിനംദു കിക നാനേര കോടുലനെല്ല സഹിഞ്ചി ഗാരവിമ്പ വലേ നമ്മാ ശിവേ !
(ബാലേ) ചരണം 3
രാമേ!
പ്രണതാർതി ഹരാഭിരാമേ!
ദേവകാമിനി ലലാമേ!
ത്യാഗരാജ ഭജന സകാമേ !
ദുർജനഗണഭീമേ!
നാമനസുന നീ ചരണമൂലസദാനേമമുതോപൂജജേസിതിനി; ശ്രീ രാമസോദരിവൈ വെലസിന ശ്രീ ശ്യാമളേ!
ധർമസംവർധനി !
(ബാലേ) അവലംബം പുറത്തേക്കുള്ള കണ്ണികൾ അരുണാസായിറാമിന്റെ ആലാപനം
ബാലെ ഇംഗ്ലീഷ് വിലാസം https://ml.wikipedia.org/wiki/Ballet
പതിനഞ്ചാം നൂറ്റാണ്ടിൽ രൂപം കൊണ്ട ഒരു നൃത്തരൂപമാണ് ബാലെ ( / ˈ b æ l eɪ / ( French: [balɛ] ).
ഫ്രാൻസിലും റഷ്യയിലുമായാണ് ഇത് വികാസം പ്രാപിച്ചത്.
കൺടെംപററി ബാലെ ശൈലികൾ
ശൈലീപരമായ വ്യതിയാനങ്ങൾ ഇറ്റാലിയൻ നവോത്ഥാനം മുതൽ പരിണമിച്ചിട്ടുണ്ടായതാണ്.
ആദ്യകാല, ക്ലാസിക്കൽ വ്യതിയാനങ്ങൾ പ്രാഥമികമായി ഭൂമിശാസ്ത്രപരമായി ബന്ധപ്പെട്ടിരിക്കുന്നു.
ഇതിന് ഉദാഹരണമാണ് റഷ്യൻ ബാലെ, ഫ്രഞ്ച് ബാലെ, ഇറ്റാലിയൻ ബാലെ പോലുള്ളവ .
ലോക ബാലെ ദിനം
എല്ലാ വർഷവും ഒക്ടോബർ ഒന്നിന് ലോക ബാലെ ദിനമായി ആചരിക്കുന്നു.
ബാലുശ്ശേരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Balussery_Gramapanchayat
കോഴിക്കോട് ജില്ലയിലെ,   കൊയിലാണ്ടി താലൂക്കിൽ, ബാലുശ്ശേരി ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത്.
വിസ്തീർണം 22.44  ചതുരശ്ര കിലോമീറ്റർ
അതിരുകൾ:വടക്കുഭാഗത്ത് ഉള്ളിയേരി, കോട്ടൂർ, പനങ്ങാട് പഞ്ചായത്തുകളും, കിഴക്കുഭാഗത്ത് പനങ്ങാട്, നന്മണ്ട പഞ്ചായത്തുകളും, തെക്കുഭാഗത്ത് നന്മണ്ട, അത്തോളി പഞ്ചായത്തുകളും, പടിഞ്ഞാറുഭാഗത്ത് ഉള്ളിയേരി, അത്തോളി പഞ്ചായത്തുകളുമാണ്.
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 24113 ഉം സാക്ഷരത 92.09 ശതമാനവും ആണ്‌.
ബാലുശ്ശേരി ബ്ലോക്ക് പഞ്ചായത്ത്
കോഴിക്കോട് ജില്ലയിൽ കൊയിലാണ്ടി താലൂക്കിലാണ് 278.53 ചതുരശ്രകിലോമീറ്റർ വിസ്തീർണ്ണമുള്ള ബാലുശ്ശേരി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
ബാലുശ്ശേരി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
ബാലുശ്ശേരി ഗ്രാമപഞ്ചായത്ത് നടുവണ്ണൂർ ഗ്രാമപഞ്ചായത്ത് അത്തോളി ഗ്രാമപഞ്ചായത്ത് ഉള്ളിയേരി ഗ്രാമപഞ്ചായത്ത് കോട്ടൂർ ഗ്രാമപഞ്ചായത്ത് ഉണ്ണികുളം ഗ്രാമപഞ്ചായത്ത് പനങ്ങാട് ഗ്രാമപഞ്ചായത്ത് കൂരാച്ചുണ്ട് ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല കോഴിക്കോട് താലൂക്ക് കൊയിലാണ്ടി വിസ്തീര്ണ്ണം 278.53  ചതുരശ്ര കിലോമീറ്റർ ജനസംഖ്യ 212,592 പുരുഷന്മാർ 105,961 സ്ത്രീകൾ 106,631 ജനസാന്ദ്രത 763 സ്ത്രീ : പുരുഷ അനുപാതം 1006 സാക്ഷരത 91.4% വിലാസം
ബാലുശ്ശേരി ബ്ലോക്ക് പഞ്ചായത്ത് ബാലുശ്ശേരി - 673612 ഫോൺ‍‍ : 0496 2642087 ഇമെയിൽ‍ : bdoblykkd@yahoo.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/balusseryblock Archived 2016-04-22 at the Wayback Machine .
ബാലു ശങ്കരൻ
പ്രൊഫസർ, ശാസ്ത്രജ്ഞൻ, പത്മശ്രീ , പത്മ വിഭൂഷൻ അവാർഡുകൾ നേടിയ ഒരു ഡോക്ടർ എന്ന നിലയിലൊക്കെ പ്രശസ്തനാണ് ബാലു ശങ്കരൻ.
ഒരു കൃത്രിമ അവയവ നിർമാണ കോർപ്പറേഷനും ഒരു പുനരധിവാസ സ്ഥാപനവും സ്ഥാപിക്കാൻ അദ്ദേഹം സഹായിച്ചു.
1926 സെപ്റ്റംബർ 4 ന് തമിഴ്‌നാട്ടിലാണ് ശങ്കരൻ ജനിച്ചത്.
1948 ൽ ചെന്നൈയിലെ സ്റ്റാൻലി മെഡിക്കൽ കോളേജിൽ നിന്ന് മെഡിക്കൽ ബിരുദം നേടി.
അമേരിക്കയിലേക്കും ഇംഗ്ലണ്ടിലേക്കും പോയ അദ്ദേഹം 1951–1955 കാലഘട്ടത്തിൽ കൊളംബിയ പ്രെസ്ബൈറ്റീരിയൻ മെഡിക്കൽ സെന്ററിൽ നിന്നും 1955 ൽ മാഞ്ചസ്റ്റർ റോയൽ ഇൻഫർമറിയിൽ നിന്നും പരിശീലനം നേടി കരിയർ
മാഞ്ചസ്റ്റർ യുകെയിൽ നിന്ന് ഇന്ത്യയിലേക്ക് മടങ്ങിയ ശേഷം.
ഡോ. ബാലു ശങ്കരൻ എയിംസ് ദില്ലിയിൽ ചേരുന്നതിന് മുമ്പ് കെഎംസി മണിപ്പാലിലെ അനാട്ടമി വിഭാഗത്തിൽ ഏതാനും മാസങ്ങൾ പഠിപ്പിച്ചു.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) ഓർത്തോപെഡിക് സർജറി അസിസ്റ്റന്റ് പ്രൊഫസറായി ശങ്കരൻ 1956 ൽ ഔദ്യോഗിക ജീവിതം ആരംഭിച്ചു.
അസിസ്റ്റന്റ് പ്രൊഫസറായി 7 വർഷത്തിനുശേഷം 1963 ൽ അസോസിയേറ്റ് പ്രൊഫസറായി സ്ഥാനക്കയറ്റം ലഭിച്ച അദ്ദേഹം 1967 വരെ എയിംസിൽ തുടർന്നു.
എയിംസിൽ ജോലിചെയ്യുമ്പോൾ, യുണൈറ്റഡ് സ്റ്റേറ്റ്സിലെ ചിക്കാഗോ സർവകലാശാലയിൽ റോക്ക്ഫെല്ലർ ഫൗണ്ടേഷൻ ഫെലോ ആയി അദ്ദേഹം അടിസ്ഥാന മെഡിക്കൽ ഗവേഷണം നടത്തി.
എയിംസിൽ ജോലി ചെയ്ത ശേഷം 1970 വരെ മൗലാന ആസാദ് മെഡിക്കൽ കോളേജിൽ പ്രൊഫസർ സ്ഥാനം സ്വീകരിച്ചു.
1970 വരെ 1978 വരെ സെൻട്രൽ ഇൻസ്റ്റിറ്റ്യൂട്ട് ഓഫ് ഓർത്തോപെഡിക്സിന്റെ ഡയറക്ടറായി സേവനമനുഷ്ഠിച്ചു.
1981 ൽ ജനീവയിലെ ലോകാരോഗ്യ സംഘടനയുടെ ഡയറക്ടറായി സേവനമനുഷ്ഠിച്ച അദ്ദേഹം 1987 വരെ ലോകാരോഗ്യ സംഘടനയിൽ തുടർന്നു.
1992 നും 1994 നും ഇടയിൽ റിഹാബിലിറ്റേഷൻ കൗൺസിൽ ഓഫ് ഇന്ത്യയുടെ ചെയർമാനായും പ്രവർത്തിച്ചു.
സെൻട്രൽ ഇൻസ്റ്റിറ്റ്യൂട്ട് ഓഫ് ഓർത്തോപെഡിക്സിന്റെ ഡയറക്ടറായി പ്രവർത്തിക്കുമ്പോൾ 1972 ൽ കാൺപൂരിൽ ആർട്ടിഫിഷ്യൽ ലിംബ്സ് മാനുഫാക്ചറിംഗ് കോർപ്പറേഷൻ ഓഫ് ഇന്ത്യ സ്ഥാപിക്കാൻ സഹായിക്കുകയും 1975 ൽ ഭുവനേശ്വറിനടുത്തുള്ള ഒലത്പൂരിൽ നാഷണൽ ഇൻസ്റ്റിറ്റ്യൂട്ട് ഓഫ് റിഹാബിലിറ്റേഷൻ ട്രെയിനിംഗ് ആൻഡ് റിസർച്ച് സ്ഥാപിക്കുകയും 1981 വരെ കോർപ്പറേഷൻ ചെയർമാനായി തുടരുകയും ചെയ്തു.
ദില്ലിയിലെ സെന്റ് സ്റ്റീഫൻസ് ഹോസ്പിറ്റലിൽ പ്രൊഫസർ എമെറിറ്റസായി ജോലി നോക്കി.
ഹ്രസ്വമായ അസുഖത്തെ തുടർന്ന് 2012 ജൂൺ 20 ന് അദ്ദേഹം മരിച്ചു.
1971 ലെ ബംഗ്ലാദേശ് യുദ്ധത്തിൽ പരിക്കേറ്റ് സഫ്ദർജംഗ് ആശുപത്രിയിൽ നിലയുറപ്പിച്ചിരുന്ന സൈനികർക്ക് ട്രോമാ കെയറിനും പുനരധിവാസത്തിനുമായുള്ള സേവനങ്ങൾക്ക് 1972 ൽ അദ്ദേഹത്തിന് പദ്മശ്രീ അവാർഡ് ലഭിച്ചു.
2007 ൽ വൈദ്യശാസ്ത്രത്തിനുള്ള പത്മവിഭൂഷൻ അവാർഡും അദ്ദേഹത്തിന് ലഭിച്ചു.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് National Institute of Rehabilitation Training and Research
ബാലുശ്ശേരി നിയമസഭാമണ്ഡലം
കോഴിക്കോട് ജില്ലയിലെ അത്തോളി , ബാലുശ്ശേരി , കായണ്ണ , കൂരാച്ചുണ്ട് , കൊട്ടൂർ , നടുവണ്ണൂർ , പനങ്ങാട് , ഉള്ളിയേരി , ഉണ്ണികുളം എന്നീ ഗ്രാമപ്പഞ്ചായത്തുകൾ ഉൾപ്പെട്ടതാണ്‌ ബാലുശേരി നിയമസഭാമണ്ഡലം .
സി.പി.എമ്മിലെ കെ.എം. സച്ചിൻ ദേവാണ് ബാലുശ്ശേരിയെ നിയമസഭയിൽ പ്രതിനിധീകരിക്കുന്നത്.
ബാലുശ്ശേരി നിയമസഭാമണ്ഡലം 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
കോഴിക്കോട് ജില്ലയിലെ ബാലുശ്ശേരി , പനങ്ങാട് , അത്തോളി , ഉള്ളിയേരി , നന്മണ്ട , തലക്കുളത്തൂർ , എലത്തൂർ എന്നീ ഗ്രാമപ്പഞ്ചായത്തുകൾ ഉൾപ്പെട്ടതായിരുന്നു ബാലുശേരി നിയമസഭാമണ്ഡലം.
പ്രതിനിധികൾ 2011 - പുരുഷൻ കടലുണ്ടി-LDF 2006 - എ. കെ. ശശീന്ദ്രൻ - NCP 2001 - 2006 എ. സി. ഷൺമുഖദാസ്.
1996 - 2001 എ. സി. ഷൺമുഖദാസ്.
1991-1996 എ. സി. ഷൺമുഖദാസ്.
1987-1991 എ. സി. ഷൺമുഖദാസ്.
1982-1987 എ. സി. ഷൺമുഖദാസ്.
1980-1982 എ. സി. ഷൺമുഖദാസ്.
1977-1979 പി. കെ ശങ്കരൻകുട്ടി.
1970-1977 എ. സി. ഷൺമുഖദാസ്.
1967-1970 എ. കെ. അപ്പു.
1960-1964 എം. നാരായണ കുറുപ്പ് .
1957-1959 എം. നാരായണൻ കുട്ടി .
തിരഞ്ഞെടുപ്പുഫലങ്ങൾ തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 2021 224239 181954 കെ.എ, സച്ചിൻ ദേവ് 91839 സിപിഎം ധർമ്മജൻ ബോൾഗാട്ടി 71467 കോൺ.
ഐ ലിബിൻ ബാലുശ്ശേരി 16490 ബിജെപി 2016 209503 174595 പുരുഷൻ കടലുണ്ടി 82914 സിപിഎം യു.സി രാമൻ പടനിലം 67450 മുസ്ലിം ലീഗ് പി.കെ സുപ്രൻ 19324 ബിജെപി 2011 185109 151004 പുരുഷൻ കടലുണ്ടി 74259 സി.പി.ഐ (എം) എ. ബലറാം 65377 - കോൺഗ്രസ്സ് (ഐ) ടി.കെ. രാമൻ- ബി.ജെ.പി 2006 154941 115896 എ. കെ. ശശീന്ദ്രൻ - NCP 60340 കെ. ബാലകൃഷ്ണൻ കിടാവ്   INC(I) 46180 എം. സി. ശശീന്ദ്രൻ- BJP 1977 മുതൽ 2001 വരെ
തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം (1000) പോളിംഗ്  ശതമാനം വിജയി ലഭിച്ച വോട്ടുകൾ% പാർട്ടി മുഖ്യ എതിരാളി ലഭിച്ച വോട്ടുകൾ% പാർട്ടി 2001 117.73 77.28 എ. സി. ഷൺമുഖദാസ്.
46.08 NCP കെ. ബാലകൃഷ്ണൻ കിടാവ് 43.56 INC(I) 1996 108.16 76.75 എ. സി. ഷൺമുഖദാസ് 52.45 ICS ആർ. കെ. രവിവർമ്മ 38.27 INC(I) 1991 107.33 79.53 എ. സി. ഷൺമുഖദാസ് 49.52 ICS(SCS) പി. ശങ്കരൻ 40.36 INC(I) 1987 92.05 86.64 എ. സി. ഷൺമുഖദാസ് 51.21 ICS(SCS) വിജയ ഡി. നായർ 38.65 INC(I) 1982 70.32 79.44 എ. സി. ഷൺമുഖദാസ് 48.77 ICS പി. കെ. ഗോപാലൻ 39.20 സ്വതന്ത്രൻ 1980 70.66 78.63 എ. സി. ഷൺമുഖദാസ് 56.36 കോൺഗ്രസ്(U) പി. കെ. ശങ്കരൻകുട്ടി 43.64 ജനതാ പാർട്ടി 1977 67.21 86.94 പി. കെ ശങ്കരൻകുട്ടി 51.17 BLD പുത്തൂർ രാമകൃഷ്ണൻ നായർ 48.83 INC(I) ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 720 ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 26 സെപ്റ്റംബർ 2008 ↑ ഇന്ത്യൻ ഇലക്ഷൻ കമ്മീഷൻ, സ്റ്റേറ്റ് തിരഞ്ഞെടുപ്പ് 2006 -ബാലുശേരി ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - ഒൻപതാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - എട്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - ഏഴാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - ആറാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - അഞ്ചാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - നാലാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - മൂന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - രണ്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ -ഒന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ http://www.ceo.kerala.gov.in/electionhistory.html Archived 2021-11-11 at the Wayback Machine .
↑ ↑ http://www.keralaassembly.org/election/2021/assembly_poll.php?year=2016 no=25 ↑ http://www.keralaassembly.org/election/2021/assembly_poll.php?year=2011 no=25 ↑ സൈബർ ജേണലിസ്റ്റ് Archived 2016-03-04 at the Wayback Machine .
കേരള നിയമസഭ   2006 -ലെ തിരഞ്ഞെടുപ്പ് ഫലങ്ങൾ: ബാലുശേരി നിയമസഭാമണ്ഡലം ശേഖരിച്ച തീയതി 26 സെപ്റ്റംബർ 2008 ↑ ഇന്ത്യൻ ഇലക്ഷൻ കമ്മീഷൻ ബാലുശേരി - 1977 മുതലുള്ള തിരഞ്ഞെടുപ്പ് ഫലങ്ങൾ, ശേഖരിച്ച തീയതി 26 സെപ്റ്റംബർ 2008
ബാലുശ്ശേരി കോട്ട വേട്ടക്കൊരുമകൻ ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ വേട്ടേയ്ക്കൊരു മകൻ ക്ഷേത്രങ്ങളുടെ മൂലസ്ഥാനമായി കരുതപ്പെടുന്ന  ക്ഷേത്രമാണ് ബാലുശ്ശേരി കോട്ട.
പരദേവത ക്ഷേത്രം എന്ന് കൂടി ഈ ക്ഷേത്രം അറിയപ്പെടുന്നു.
മലബാറിലെ ഏറ്റവും പ്രധാനപ്പെട്ട വേട്ടേയ്ക്കൊരുമകൻ ക്ഷേത്രങ്ങളിൽ ഒന്നാണു ബാലുശ്ശേരി കോട്ട.
കിരാതമൂർത്തിയുടേയും ( വേട്ടേക്കരൻ )  കിരാത പാർവ്വതിയുടേയും ( ത്വരിത )  മകനായ വേട്ടേയ്ക്കൊരു മകനാണ് ഈ ക്ഷേത്രത്തിലെ പ്രധാന പ്രതിഷ്ഠ.
ഉപദേവൻമാരായി ഭഗവതി, അയ്യപ്പൻ , ഗണപതി , സുബ്രഹ്മണ്യൻ തുടങ്ങിയ ദേവതകളും ഇവിടെ കുടി കൊള്ളുന്നു.
എല്ലാ വർഷവും ധനുമാസത്തിൽ വേട്ടേയ്ക്കൊരുമകനു പന്തീരായിരം തേങ്ങയേറോടെ പാട്ട് മഹോത്സവം നടത്തി വരുന്നു.
ബാലുശ്ശേരി ടൗണിൽ നിന്ന് ഏകദേശം ഒരു കി.
അകലത്തിൽ കോട്ടനട പുഴയുടെ തീരത്തായി ഈ ക്ഷേത്രം  സ്ഥിതി ചെയ്യുന്നു.
അർജ്ജുനന്റെ തപസ്സിൽ സംപ്രീതരായ പരമശിവനും പാർവതി ദേവിയും കിരാത രൂപം ധരിച്ച് അർജജുനന്റെ മുൻപിൽ പ്രത്യക്ഷപ്പെടുകയും ചെയ്തു എന്നാണൈതിഹ്യം.
കിരാതരൂപികളായ അവർക്ക് ജനിച്ച പുത്രനാണു വേട്ടക്കൊരുമകൻ എന്ന് വിശ്വസിക്കപ്പെടുന്നു.
വേട്ടക്കൊരു മകനുള്ള പ്രധാന വഴിപാട് പന്തീരായിരം തേങ്ങയേറാണു.
എല്ലാ വർഷവും ധനുമാസത്തിൽ
ബാലുശ്ശേരി കോട്ടയിൽ പാട്ടു മഹോത്സവവും പന്തീരായിരം തേങ്ങയേറും നടത്തപ്പെടുന്നു.
ബെസു അനന്യത ഇംഗ്ലീഷ് വിലാസം https://ml.wikipedia.org/wiki/B%C3%A9zout%27s_identity
സംഖ്യാസിദ്ധാന്തത്തിലെ ഒരു പ്രമേയമാണ് ബെസു അനന്യത (Bézout's identity) അഥവാ ബെസു പ്രമേയിക (Bézout's lemma).
ബെസു അനന്യത — a , b എന്ന പൂർണ്ണസംഖ്യകളുടെ ഉസാഘ d ആണെന്നിരിക്കട്ടെ.
എങ്കിൽ ax + by = d എന്ന സമവാക്യമനുസരിക്കുന്ന x , y എന്ന പൂർണ്ണസംഖ്യകൾ ഉണ്ടായിരിക്കും.
കൂടുതൽ സാമാന്യവൽക്കരിച്ചാൽ, ax + by എന്ന രൂപത്തിലെഴുതാവുന്ന സംഖ്യകൾ കൃത്യം d യുടെ ഗുണിതങ്ങൾ തന്നെയാണ്.
x , y എന്ന പൂർണ്ണസംഖ്യകളെ ( a , b ) യുടെ ബെസു ഗുണോത്തരങ്ങൾ എന്നു വിളിക്കുന്നു.
ഇവ അനന്യമല്ല.
ഒരു ജോടി ബെസു ഗുണോത്തരങ്ങളെ വികസിത യൂക്ലിഡിയൻ അൽഗൊരിതം ഉപയോഗിച്ച് കണ്ടുപിടിക്കാം.
a , b എന്നിവ പൂജ്യമല്ലെങ്കിൽ | x | ≤ | b d | {\displaystyle |x|\leq \left|{\frac {b}{d}}\right|} , | y | ≤ | a d | {\displaystyle |y|\leq \left|{\frac {a}{d}}\right|} എന്ന അസമതകളനുസരിക്കുന്ന രണ്ട് ജോടികളിലൊന്നാണ് വികസിത യൂക്ലിഡിയൻ അൽഗൊരിതം വഴി ലഭിക്കുക.
സംഖ്യകളിലൊന്ന് മറ്റേതിന്റെ ഗുണിതമാണെങ്കിൽ തുല്യത വരാം.
പ്രാഥമിക സംഖ്യാസിദ്ധാന്തത്തിലെ യൂക്ലിഡിന്റെ പ്രമേയിക , ചൈനീസ് ശിഷ്ട പ്രമേയം മുതലായവ പ്രമേയങ്ങൾ അനന്യതയുടെ ഫലമായി വരും.
ബെസു അനന്യത അനുസരിക്കുന്ന പൂർണ്ണസംഖ്യാ മണ്ഡലങ്ങളെ ബെസു മണ്ഡലങ്ങൾ എന്നു വിളിക്കുന്നു.
പ്രിൻസിപൽ ഗുണജ മണ്ഡലങ്ങളെല്ലാം ഇങ്ങനെ ബെസു അനന്യത അനുസരിക്കുന്നവയാണ്.
ബെസു അനന്യതയുപയോഗിച്ച് പൂർണ്ണസംഖ്യകൾക്ക് തെളിയിക്കുന്ന സിദ്ധാന്തങ്ങളൊക്കെ ഈ മണ്ഡലങ്ങളിലും സാധുവാകുന്നു.
ബഹുപദങ്ങൾക്ക് ഈ അനന്യത തെളിയിച്ച ഫ്രഞ്ച് ഗണിതശാസ്ത്രജ്ഞനായ എറ്റിയെൻ ബെസുവിന്റെ (1730–1783) പേരിലാണ് ഇത് അറിയപ്പെടുന്നത്.
എന്നാൽ പൂർണ്ണസംഖ്യകളുടെ കാര്യത്തിൽ ഈ പ്രസ്താവന മുമ്പുതന്നെ മറ്റൊരു ഫ്രഞ്ച് ഗണിതശാസ്ത്രജ്ഞനായ ക്ലോദ് ഗസ്പാർദ് ബാഷെ ദെ മെസിരിയാക് (1581–1638) പ്രസിദ്ധീകരിച്ചിരുന്നു.
ബെവർലി ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Beverly_Islands
ബെവർലി ദ്വീപുകൾ നുനാവട്ടിലെ കിറ്റിക്മോട്ട് മേഖലയിൽ കനേഡിയൻ ആർട്ടിക് ദ്വീപസമൂഹത്തിലെ ജനവാസമില്ലാത്ത ഒരുകൂട്ടം ദ്വീപുകളാണ്.
മാറ്റി ദ്വീപിന്റെ കിഴക്കൻ ശാഖയുടെ തെക്കേയറ്റത്തിനും കിംഗ് വില്യം ദ്വീപിലെ പീൽ ഇൻലെറ്റിനും ഇടയിലുള്ള റേ കടലിടുക്കിലാണ് ഈ ദ്വീപുകൾ സ്ഥിതി ചെയ്യുന്നത്.
ടെന്നന്റ് ദ്വീപുകൾ ഇതിൻറ വടക്കുപടിഞ്ഞാറായി സ്ഥിതിചെയ്യുന്നു.
ബെസേലിയോസ് ഇംഗ്ലീഷ് വിലാസം https://ml.wikipedia.org/wiki/Basil_of_Caesarea
ക്രൈസ്തവസഭയിലെ ഒരു വിശുദ്ധനാണ് മഹാനായ വിശുദ്ധ ബസേലിയോസ് അഥവാ ബേസിൽ (329 - 379).
പൗരസ്ത്യ സന്യാസികളുടെ പിതാവ് എന്നും ഇദ്ദേഹം അറിയപ്പെട്ടിരുന്നു.
കുലീന കുടുംബത്തിൽ ജനിച്ച ബെയ്സിൽ ലളിത ജീവിതമായിരുന്നു നയിച്ചത്.
സ്വന്തമായി വീട്ടു ജോലികൾ ചെയ്തും ഭക്ഷണം പാകം ചെയ്തുമാണ് ബാല്യകാലത്തിൽ ബെയ്സിൽ കഴിഞ്ഞിരുന്നത്.
വിശുദ്ധ ഗ്രിഗറി ഇദ്ദേഹത്തിന്റെ ഒരു സഹോദരനാണ്.
കൂടാതെ ബെസ്‌യിലിന്റെ മാതാപിതാക്കളെയും മറ്റു മൂന്നു സഹോദരങ്ങളെയും വിശുദ്ധരായി പ്രഖ്യാപിച്ചിട്ടുണ്ട്.
കോൺസ്റ്റാന്റിനോപ്പിളിലും ഏതൻസിലുമായി വിദ്യാഭ്യാസം പൂർത്തിയാക്കി.
ഈ കാലയളവിൽ ഏതൻസിൽ ജൂലിയൻ ചക്രവർത്തി ഇദ്ദേഹത്തിന്റെ സഹപാഠിയായിരുന്നു.
കൂടാതെ വിശുദ്ധ ഗ്രിഗറി നസിയാൻസെൻ എന്ന വ്യക്തിയും ഇദ്ദേഹത്തോടൊപ്പം വിദ്യ അഭ്യസിച്ചിരുന്നു.
ബെയ്സിലും ഗ്രിഗറിയും ചേർന്ന് പിന്നീട് ഒരു വിദ്യാലയം സ്ഥാപിച്ചു.
ഇരുവരും അവിടെ അദ്ധ്യാപനവും നടത്തി.
എങ്കിലും ആർഭാടജീവിതത്തിലേക്ക് ജീവിതം വഴിതിരിയാതിരിക്കുവാനായി ബെയ്സൽ ഈ ജോലി ഉപേഷിക്കുകയും ഏകാന്തവാസം ആരംഭിക്കുകയും ചെയ്തു.
ഇദ്ദേഹത്തിനെ ഭക്ത്യാദരപൂർവ്വമുള്ള ജീവിതം ശ്രദ്ധയിൽപ്പെട്ട സേസരെയായിലെ മെത്രാൻ ബെയ്സലിനെ പുരോഹിതനാകാൻ ക്ഷണിച്ചു.
തുടർന്ന് എ.ഡി. 364-ൽ പൗരോഹിത്യം സ്വീകരിച്ചു.
370 - ൽ മെത്രാൻ സ്ഥാനവും ലഭിച്ചു.
ക്രിസ്തുമത പ്രചാരണത്തിനായി വളരെയധികം പ്രവർത്തനങ്ങൾ നടത്തിയിരുന്ന ബെയ്സൽ 379-ൽ അന്തരിച്ചു.
അവലംബം പുറത്തേക്കുള്ള കണ്ണികൾ Basil of Caesarea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Life of St. Basil the Great, Bishop of Caesarea Doctor of the Catholic Church Christian Classics Ethereal Library, Early Church Fathers, Series II, Vol.
VIII contains the treatise On the Holy Spirit , the Hexaemeron , some of the homilies and the letters St. Basil the Great in English and Greek, Select Resources Basil the Great article from Orthodox Wikipedia has a slightly longer article on St. Basil The Heritage of the Holy Fathers Archived 2006-01-01 at the Wayback Machine .
has a more complete collection of his homilies (and some other works, but only a few of his letters)—in Russian Excerpts from Basil the Great Archived 2012-02-22 at the Wayback Machine .
ബെസ് ആംസ്ട്രോംഗ് ഇംഗ്ലീഷ് വിലാസം https://ml.wikipedia.org/wiki/Bess_Armstrong
എലിബത്ത് കീ "ബെസ്സ്" ആംസ്ട്രോംഗ് (ജനനം: 1953, ഡിസംബർ 11) ഒരു അമേരിക്കൻ ചലച്ചിത്ര, നാടക, ടെലിവിഷൻ നടിയാണ്.
1984 ൽ ദ ഫോർ സീസൺസ് (1981), ഹൈ റോഡ് ടു ചൈന (1983), ജാസ്സ്-3ഡി (1983), നതിംഗ് ഇൻ  കോമൺ (1986) എന്നീ ചിത്രങ്ങളിലെ കഥാപാത്രങ്ങളിലൂടെയാണ് അവർ കൂടുതലായി അറിയപ്പെടുന്നത്.
നിരൂപകരുടെ മുക്തകണ്ഠമായ പ്രശംസ നേടിയ എബിസി ടെലിവിഷൻ പരമ്പരയായ മൈ സോ കോൾഡ് ലൈഫ് , മറ്റു നിരവധി ടെലിവിഷൻ പരമ്പരകളിലും അവർ തൻറെ അഭിനയം കാഴ്ച് വച്ചിരുന്നു.
ലൂയിസെ അല്ലൻറെയും (നേരത്തേ, പാർലാൻഡ്) ഗിൽമാൻ സ്കൂളിലെ ഇംഗ്ലീഷ് അദ്ധ്യാപകനായിരുന്ന അലക്സാണ്ടർ ആംസ്ട്രോംഗിൻറെയും മകളായി മേരിലാൻഡിലെ ബാൾട്ടിമോറിലാണ് ബെസ് ആംസ്ട്രോംഗ് ജനിച്ചത്.
ബ്രൈൻ മാവർ വനിതാ സ്കൂളിലെ വിദ്യാഭ്യാസത്തിനുശേഷം ബ്രൗൺ യൂണിവേഴ്സിറ്റിയിൽ നിന്നും ലത്തീനിലും അഭിനയകലയിലും (ജിം ബാൺഹിൽ, ജോൺ എമിഗ് എന്നിവരോടൊപ്പം) ബിരുദമെടുത്തിരുന്നു.
ബ്രൈൻ മാവിർ, ബ്രൗൺ യൂണിവേഴ്സിറ്റി എന്നിവിടങ്ങളിൽവച്ച് ഏകദേശം 100 ലധികം സ്റ്റേജ് നാടകങ്ങളിൽ പങ്കെടുത്തിരുന്നു.
സിനിമകൾ വർഷം സിനിമ കഥാപാത്രം കുറിപ്പുകൾ 1978 ഗെറ്റിംഗ് മാരീഡ് Kristine Lawrence TV Movie 1978 ഹൌ റ്റു പിക് അപ് ഗേൾസ്!
Sally Claybrook TV Movie 1979 വാക്കിംഗ് ത്രൂ ദ ഫയർ Walking Through the Fire TV Movie 1979 11th വിക്ടിം Jill Kelso TV Movie 1981 ദ ഫോർ സീസൺസ് Ginny Newley 1982 ജെക്കിൽ ആൻ ഹൈഡ്....
ടുഗദർ ഏഗേൻ Mary Carew 1983 ഹൈ റോഡ് ടു ചൈന Eve Nominated — Saturn Award for Best Actress 1983 ജാസ് 3-D Dr. Kathryn 'Kay' Morgan 1983 ദിസ് ഗേൾ ഫോർ ഹൈർ B.T. Brady 1984 ലേസ് Judy Hale TV miniseries 1984 ദ ഹൌസ് ഓഫ് ഗോഡ് Cissy Anderson 1986 നതിംഗ് ഇൻ കോമൺ Donna Mildred Martin 1989 മദർ, മദർ Kate Watson 1989 സെക്കന്റ് സൈറ്റ് Sister Elizabeth 1993 ഡ്രീം ലവർ Elaine 1993 ദ സ്കേറ്റ്ബോർഡ് കിഡ് Maggie 1994 സീരിയൽ മോം Eugene Sutphin's Nurse Cameo 1994 ടേക് മീ ഹോം എഗേൻ Connie TV Movie 1995 ഷി സ്റ്റുഡ് എലോണ്: ദ ടെയിൽഹുക്ക് സ്കാൻഡൽ Barbara Pope TV Movie 1995 സ്റ്റോളൻ ഇന്നസൻസ് Becky Sapp TV Movie 1995 മിക്സഡ് ബ്ലെസിംഗ്സ് Pilar Graham Coleman TV Movie 1996 ഫൊർഗോട്ടൺ സിൻസ് Roberta 'Bobbie' Bradshaw TV Movie 1996 The Perfect Daughter Jill Michaelson TV Movie 1996 ഷി ക്രൈഡ് നോ Denise Connell TV Movie 1996 ക്രിസ്തുമസ് എവരി ഡേ Molly Jackson TV Movie 1997 ദാറ്റ് ഡാൺ ക്യാറ്റ് Judy Randall 1998 പെക്കെർ Dr. Klompus 1998 ഫോർ എവർ ലവ് Gail TV Movie 1998 വെൻ ഇറ്റ് ക്ല്ക്ക്സ് Betsy Cummings 2000 ഡയമണ്ട് മെൻ Katie Harnish 2002 ഹെർ ബെസ്റ്റ് ഫ്രണ്ട്സ് ഹസ്ബന്റ് Mandy Roberts TV Movie 2008 കോർപ്പറേറ്റ് അഫയേർസ് Emily Parker 2008 നെക്സ്റ്റ് ഓഫ് കിൻ Susan 2012 ഐ മാരിഡ് ഹൂ?
Elaine TV Movie അവലംബം ↑ ↑ https://news.google.com/newspapers?id=sM0lAAAAIBAJ sjid=YPUFAAAAIBAJ pg=6534,1316956 dq=afro-talks-with-bess-armstrong hl=en
ബെവർലി മോക്ക്
നാഷണൽ കാൻസർ ഇൻസ്റ്റിറ്റ്യൂട്ടിന്റെ സെൻറർ ഫോർ കാൻസർ റിസർച്ചിന്റെ ഡെപ്യൂട്ടി ഡയറക്ടറായ ഒരു അമേരിക്കൻ ജനിതക ശാസ്ത്രജ്ഞയാണ് ബെവർലി ആൻ മോക്ക് .
മോക്ക്  1983 -ൽ കോളേജ് പാർക്കിലെ മേരിലാൻഡ് യൂണിവേഴ്സിറ്റിയിൽ നിന്ന് സുവോളജിയിൽ പിഎച്ച്.
അവളുടെ പ്രബന്ധത്തിന്റെ തലക്കെട്ട്, ട്രിപനോസോമ ഡൈമൈക്റ്റിലിയുടെ ജനസംഖ്യാ ജീവശാസ്ത്രം എന്നായിരുന്നു.
വാൾട്ടർ റീഡ് ആർമി ഇൻസ്റ്റിറ്റ്യൂട്ട് ഓഫ് റിസർച്ചിലെ ഇമ്മ്യൂണോളജി വിഭാഗത്തിൽ പരാന്നഭോജികൾക്കുള്ള സാധ്യതയുടെ ജനിതകശാസ്ത്രത്തെക്കുറിച്ചുള്ള പഠനം അവർ തുടർന്നു.
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ എത്തിയതു മുതൽ, മരുന്ന് സംയോജനങ്ങളെ തിരിച്ചറിയുന്നതിനും വിശകലനം ചെയ്യുന്നതിനുമുള്ള തന്ത്രങ്ങൾ വികസിപ്പിക്കുന്നതിനുള്ള ശ്രമത്തിൽ, ക്യാൻസർ തുടക്കവും പുരോഗതിയുമായി ബന്ധപ്പെട്ട സങ്കീർണ്ണമായ ജനിതക സവിശേഷതകളിൽ അവർ തന്റെ ഗവേഷണം കേന്ദ്രീകരിച്ചു.
നാഷണൽ കാൻസർ ഇൻസ്റ്റിറ്റ്യൂട്ടിന്റെ സെന്റർ ഫോർ കാൻസർ റിസർച്ചിന്റെ ഡെപ്യൂട്ടി ഡയറക്ടറും എൻസിഐ ലബോറട്ടറി ഓഫ് കാൻസർ ബയോളജി ആൻഡ് ജനറ്റിക്‌സിന്റെ ഡെപ്യൂട്ടി ചീഫ്, കാൻസർ ജനിതക വിഭാഗത്തിന്റെ മേധാവിയും ആണ് മോക്ക്.
ബെഷ്ഡൽ പരിശോധന ഇംഗ്ലീഷ് വിലാസം https://ml.wikipedia.org/wiki/Bechdel_test പ്രമാണം:Dykes to Watch Out For (Bechdel test origin).jpg ബെഷ്ഡൽ ടെസ്റ്റിനാസ്പദമായ കാർട്ടൂൺ
സിനിമയിൽ സ്ത്രീകഥാപാത്രങ്ങൾക്ക് മതിയായ പ്രാതിനിധ്യമുണ്ടോ എന്ന് മനസ്സിലാക്കാനുള്ള പരിശോധനയാണ് ബെഷ്ഡൽ പരിശോധന .
ഇതു പ്രകാരം ഒരു സിനിമയിൽ, രണ്ടോ അതിലധികമോ സ്ത്രീകഥാപാത്രങ്ങൾ പുരുഷന്മാരെ കുറിച്ചല്ലാത്ത വിഷയത്തെപ്പറ്റി സംസാരിക്കുകയാണെങ്കിൽ ആ സിനിമ ബെഷ്ഡൽ ടെസ്റ്റിൽ വിജയിച്ചതായി കണക്കാക്കുന്നു.
ചിലർ, ഈ സ്ത്രീകഥാപാത്രങ്ങൾക്ക് പേരുണ്ടാവണമെന്നും നിഷ്കർഷിക്കുന്നു.
കല്പിത കഥകൾ ഉൾക്കൊള്ളുന്ന ഏത് മാധ്യമവും വിലയിരുത്താൻ ബെഷ്ഡൽ പരിശോധന ഉപയോഗിക്കാം.
ഏതാണ്ട് പകുതിയോളം ഇംഗ്ലിഷ് സിനിമകൾ മാത്രമേ ബെഷ്ഡൽ പരിശോധനയിൽ വിജയിച്ചിട്ടുള്ളൂ.
ആലിസൺ ബെഷ്ഡൽ ചിത്രീകരിച്ച ഡൈക്സ് റ്റു വാച്ച് ഔട്ട് ഫോർ എന്ന കാർട്ടൂണിൽ നിന്ന്നാണ് ബെഷ്ഡൽ ടെസ്റ്റ് എന്ന ആശയം ഉദ്ഭവിച്ചത് .
രണ്ട് സ്ത്രീകൾ തങ്ങൾക്ക് ഇഷ്ടപ്പെട്ട സിനിമകൾ എങ്ങനെയുള്ളതായിരിക്കണം എന്ന് സംസാരിക്കുന്നതാണ് ഈ കാർട്ടൂണിന്റെ ഇതിവൃത്തം.
1985-ൽ പ്രസിദ്ധീകരിച്ച കാർട്ടൂണാണിതെങ്കിലും  മുഖ്യധാരാ മാധ്യമങ്ങൾ ബെഷ്ഡലിനെ അംഗീകൃതമായ പരിശോധനയായി പരിഗണിച്ചത് 2010-ലാണ്.
ബെസന്ത് നഗർ കടപ്പുറം ബെസന്ത് നഗർ കടപ്പുറം - കാൾ സ്മിത്ത് സ്മാരകം
ഇന്ത്യയിലെ ചെന്നൈ നഗരിത്തിൽ ബംഗാൾ കടൽത്തീരത്തായി സ്ഥിതി ചെയ്യുന്ന ഒരു കടപ്പുറമാണ് ബെസന്ത് നഗർ കടപ്പുറം .
എഡ്‌വാർഡ് ഇല്ലിയോട്ട്സ് കടപ്പുറം (Edward Elliot's Beach) എന്നും ഇല്ലിയോട്ട്സ് കടപ്പുറം എന്നും ഇത് അറിയപ്പെടുന്നു.
മദ്രാസിലെ ഗവർണ്ണറായിരുന്ന എഡ്‌വാർഡ് ഇല്ലിയോട്ട്സിന്റെ പേരാണ് ഈ കടപ്പുറത്തിന് നൽകിയിരിക്കുന്നത്.
അപകടകരമായ തിരമാലകൾ ഉള്ള കടപ്പുറമാണിത്.
2010ൽ 10 പേർ ഇവിടെ മുങ്ങി മരിച്ചിരുന്നു.
തുടർന്ന ഇവിടെ കർശന നിയന്ത്രണങ്ങൾ ഏർപ്പെടുത്തി.
സുരക്ഷാ ആവശ്യങ്ങൾക്ക് ഇവിടെ ഒരു പൊലീസ് ഔട്ട് പോസ്റ്റ് പ്രവർത്തിക്കുന്നു.
കടൽത്തീരത്തിലൂടെ സഞ്ചരിക്കുന്ന പ്രത്യേക വാഹനത്തിൽ പൊലീസ് ഇവിടെ പെട്രോളിങ്ങ് നടത്തുന്നു.
ചെന്നൈയിലെ ഏറ്റവും വൃത്തിയുള്ള കടപ്പുറം എന്ന പ്രത്യേകത കൂടി ബെസന്ത് നഗർ കടപ്പുറത്തിനുണ്ട്.
കാൾ സ്മിത്ത് സ്മാരകം
കാൾ സ്മിത്ത് എന്ന നാവികന്റെ സ്മാരകവും ഈ കടപ്പുറത്ത് സ്ഥിതി ചെയ്യുന്നു.
കടലിൽ മുങ്ങിത്താണ ഒരു പെൺകുട്ടിയെ രക്ഷിക്കുന്നതിനിടെ മുങ്ങിമരിച്ച ഡച്ച് നാവികനാണ് കാൾ സ്മിത്ത്.
കടപ്പുറത്തിന്റെ ഒരു രാത്രി കാഴ്ച
ബെസിം ഒമർ അകാലിൻ Besim Ömer Akalın Besim Ömer Akalın